CELEX: 32020R1029
Language: lv
Date: 2020-07-15 00:00:00
Title: Komisijas Īstenošanas regula (ES) 2020/1029 (2020. gada 15. jūlijs), ar ko nosaka Īstenošanas regulā (ES) 2020/595 paredzētā aitas un kazas gaļas privātas uzglabāšanas atbalsta pieteikumu iesniegšanas beigu datumu

16.7.2020   
               
               
                  LV
               
               
                  Eiropas Savienības Oficiālais Vēstnesis
               
               
                  L 227/10
               
            
         KOMISIJAS ĪSTENOŠANAS REGULA (ES) 2020/1029
         (2020. gada 15. jūlijs),
         ar ko nosaka Īstenošanas regulā (ES) 2020/595 paredzētā aitas un kazas gaļas privātas uzglabāšanas atbalsta pieteikumu iesniegšanas beigu datumu
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) Nr. 1308/2013 (2013. gada 17. decembris), ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (1), un jo īpaši tās 18. panta 2. punktu,
         tā kā:
         
                     (1)
                  
                  
                     Saskaņā ar Komisijas Īstenošanas regulu (ES) 2020/595 (2) piešķirtajam privātas uzglabāšanas atbalstam ir bijusi labvēlīga ietekme uz aitas un kazas gaļas tirgu.
                  
               
                     (2)
                  
                  
                     Komisijas Īstenošanas regula (ES) 2020/1007 (3) pieteikumus uz atbalstu par privātu uzglabāšanu ir apturējusi uz piecām darbdienām.
                  
               
                     (3)
                  
                  
                     Tāpēc būtu jābeidz piešķirt atbalstu par aitas un kazas gaļas privātu uzglabāšanu un būtu jānosaka pieteikumu iesniegšanas beigu datums.
                  
               
                     (4)
                  
                  
                     Juridiskās noteiktības labad Īstenošanas regula (ES) 2020/595 būtu jāatceļ.
                  
               
                     (5)
                  
                  
                     Lai novērstu spekulācijas, šai regulai būtu jāstājas spēkā dienā, kad to publicē Eiropas Savienības Oficiālajā Vēstnesī.
                  
               
                     (6)
                  
                  
                     Šajā regulā paredzētie pasākumi ir saskaņā ar Lauksaimniecības tirgu kopīgās organizācijas komitejas atzinumu,
                  
               IR PIEŅĒMUSI ŠO REGULU.
         
            1. pants
            Īstenošanas regulā (ES) 2020/595 paredzētā aitas un kazas gaļas privātas uzglabāšanas atbalsta pieteikumu iesniegšanas beigu datums ir 2020. gada 17. jūlijs.
         
         
            2. pants
            Īstenošanas regulu (ES) 2020/595 atceļ no 2020. gada 17. jūlija.
            Tomēr to turpina piemērot līgumiem, kas noslēgti saskaņā ar minēto regulu pirms šīs regulas spēkā stāšanās dienas.
         
         
            3. pants
            Šī regula stājas spēkā dienā, kad to publicē Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2020. gada 15. jūlijā
            
               
                  Komisijas
               
               
                  un tās priekšsēdētājas vārdā –
               
               
                  Lauksaimniecības un lauku
               
               
                  attīstības ģenerāldirektorāta ģenerāldirektors
               
               Wolfgang BURTSCHER
            
         
         
            (1)  OV L 347, 20.12.2013., 671. lpp.
         
         
            (2)  Komisijas Īstenošanas regula (ES) 2020/595 (2020. gada 30. aprīlis), ar ko piešķir aitas un kazas gaļas privātās uzglabāšanas atbalstu un ar ko atbalsta apmēru nosaka iepriekš (OV L 140, 4.5.2020., 21. lpp.).
         
            (3)  Komisijas Īstenošanas regula (ES) 2020/1007 (2020. gada 9. jūlijs), ar ko aptur tādu pieteikumu iesniegšanu, kuri saskaņā ar Īstenošanas regulu (ES) 2020/595 attiecas uz atbalstu par privātu uzglabāšanu attiecībā uz aitas un kazas gaļu (OV L 223, 10.7.2020, 3. lpp.).